o
KIRKON AIKA
Hyvää iltaa! Tervetuloa Pietariin!
Olemme Pyhän Marian kirkon edessä, jossa pian
alkaa "Pimeät yöt" nuorten tapahtuma.
Tänään otamme selvää minkälainen tapahtuma se on.
"Pimeät yöt" ovat jatkoa "Valkeiden öiden" festareille.
Meillä on kesäisin nuorille kaksi yötapahtumaa,
jolloin kirkossa voi olla läpi yön ja kävellä kaupungilla.
Onneksemme kirkkomme sijaitsee ihan keskustassa.
Kaikkiin Pietarin nähtävyyksiin on lyhyt matka.
Iloitsemme siitä, että tapahtumaan osallistuu
nuoria myös muista seurakunnista.
Tapahtuman ohjelma on nuorille suunniteltu.
Meillä on raamattutunteja ja ryhmätöitä.
Illalla ja yöllä on iloista ohjelmaa ja aamulla
meillä on yhteinen aamiainen.
Millainen tämän vuoden ohjelma tarkemmin on?
Tänä vuonna ohjelma on hieman epätavallisempi.
Valitsimme teemaksi "Innoituksen etsintä"
Yritämme myös suuntautua kirkosta ulospäin.
Luultavasti juuri nyt jaetaan Nevskillä kutsuja
nuorille, jotta tapahtumaan tulisi mukaan nuoria
myös suoraan kadulta.
Olemme harjoitelleet myös pienen tanssiesityksen.
Katsotaan mitä siitä seuraa.
Idea on aivan uusi.
Emme ole kokeilleet vastaavaa aiemmin.
Rukoilemme, että senkin avulla voisimme kutsua
nuoria kadulta mukaan tapahtumaan.
Tärkeintä meille on tapahtuman aikana löytää
kysymykseen mikä minua innoittaa elämässäni.
Toivomme, että jokainen osallistuja voisi saada
edes muutaman vastauksen kysymyksiinsä.
Ja saada uusi ideoita, ajatuksia ja tunnetta
omaan palvelutehtäväänsä ja yleensä elämäänsä.
Ilman innoitusta elämä on synkkää.
Tällaisiin kysymyksiin etsimme vastauksia.
Osa nuorista valvoo koko yön.
Öisen kävelykierroksen jälkeen meillä on rukousta.
Sen jälkeen osa menee katsomaan auringonnousua.
Takaisin tullaan metron aukeamisen jälkeen.
Aamulla juodaan teetä ja lähdetään kotiin.
Nukkuakin tietysti voi.
Tällainen uneton tapahtuma meillä on tiedossa.
Näin vietämme kaksi kesäyötä.
Kesän alussa ja lopussa, Vaaleat yöt ja Pimeät yöt.
Katsotaan, miten kaikki sujuu. Enää voimme vain rukoilla.
Muuten kaikki on valmista.
Mikä on tavoitteenne? Mitä haluatte saavuttaa?
Haluamme latautua syksyä varten.
Jotkut menevät töihin, toiset opiskelemaan.
Joku valmistuu, joku aloittaa jotain muuta.
Nyt meillä on viimeinen mahdollisuus levähtää.
kerätä voimia henkisesti ja hengellisesti.
Samalla näemme monta meitä kesän jälkeen on,
millä porukalla toimintamme syksyllä jatkuu.
Uusille jäsenillemme ja rippikoulun käyneille
tapahtuma on hyvä mahdollisuus opetella
seurakunnassa palvelemista ottamalla vieraita vastaan,
ja olemalla valmiina auttamaan kaikenlaisissa
tehtävissä tapahtuman aikana.
Pyrimme siihen, että opetus ei tulisi vain kuultuna.
Haluamme, että Sana myös koskettaisi omakohtaisesti,
ja että keskustelut vahvistaisivat nuorten uskoa.
Kesän jälkeen tarvitaan uutta voimaa.
Erityisesti suuressa kaupungissa on suuri ero
kesän levon ja syksyn oravanpyörän välillä.
Uutta voimaa antaa yhdessäolo, rukous, laulu, raamatunluku.
Iloitsemme yhdessä ja ylistämme Jumalaa siitä,
että olemme kellonaikaan katsomatta kirkossa.
Olemme yöllä kuin suuressa kodissa.
Mitä tulee Pimeisiin öihin, niin erityisesti iloitsen siitä,
että Inkerin kirkossa on erilaisia nuoria.
Eri tavalla suhtaudutaan elämään,
eri tavalla vietetään vapaa aikaa.
Pimeät yöt on yksi tapa antaa vastauksia
nuorten kysymyksiin.
Haluaisin, että Inkerin kirkko alkaisi kiinnostaa nuoria.
Että nuoriso haluaisi viettää aikaansa tapahtumissamme.
Siksi järjestämme erilaisia tapahtumia ― seminaareja,
leirejä, kursseja ja retkiä.
Oma tärkeä paikkansa on myös näillä
tapahtumilla - Valkeat yöt ja Pimeät yöt.
Millaisia evankelioimistyön muotoja käytätte?
Paras on mielestäni sydämeltä sydämelle.
Silloin ihmisestä, jolle kerron evankeliumin
tulee ystäväni jonka kanssa kuljen yhdessä.
Muotoja on monia.
Joissakin seurakunnissa on kuorotoimintaa.
Musiikkityö, kitaratunnit, raamattutunnit, nuortenillat,
niihin voimme kutsua kaikkia.
Tärkeintä nuorisotyössämme
on pitää seurakuntiemme ovet avoinna.
Jotta jokainen nuori voisi löytää
jotain häntä kiinnostavaa seurakunnasta.
Sen takia haluamme tukea kaikkia
Raamattuun tukeutuvia työmuotoja.
"Haluaisitteko tanssia kanssamme?"
Järjestitte tänään kaupungilla näyttävän esityksen.
Kenen idea se oli ja miten idea syntyi?
Hiljattain kävimme ekumeenisessa
nuorten tapahtumassa Kaliningradissa.
Siellä oli paljon erilaisia liikuntaleikkejä.
Paluumatkalla muistelimme niitä. Tämä oli yksi niistä.
Tämä oli kiinnostavin. Muokkailimme sitä vähän.
Tänään menimme kaupungille toteuttamaan sen.
Ihmisten reaktiot yllättivät.
Monet tanssivat kanssamme, lähtivät mukaan kävelemään.
Oli myös toisenlaisia reaktioita.
Olimme kuitenkin tyytyväisiä.
Ihmiset tulivat mukaan, jopa poliisit innostuivat meistä.
Se oli kivaa!
Olen osallistunut usein. Pidän näistä festareista.
Joka vuosi on jotakin uutta.
Tänä vuonna oli tanssiesitys.
Oli hauskaa tanssia palatsiaukiolla.
Pidin myös muusta ohjelmasta ja raamattutunnista.
Joka vuosi on jotakin tosi hauskaa.
Tykkäsin tosi paljon!
Olen ensimmäistä kertaa tällaisessa tapahtumassa.
Tulin kolmatta kertaa,
tapaamaan vanhoja ja uusia tuttuja,
kävelemään öisessa Pietarissa.
Tosi hyvä tapahtuma!
Pyhäkoulun johtaja Anja Dokuchajeva on saanut
organisoitua työn niin,
että työssä on mukana paljon nuoria.
Nuoret toimivat itse pyhäkoulussa opettajina.
Mukaan on tullut suuri joukko lapsia.
Lisäksi he haluavat saada lasten vanhemmat
mukaan seurakunnan toimintaan.
Sunnuntaisin sydämeni ilmoitsee siitä, että
lapsia on monta ryhmää ja vanhemmat
pohtivat keskenään teologisia kysymyksiä.
Kirkko kuhisee elämää. Se on Anjan ansiota.
Hän on kerännyt ympärilleen innostuneen tiimin.
Hän on ahkeroi kovasti. Kirjaimellisesti.
Ja ehtii tämän kaiken opiskelujensa ohessa.
Samalla tavalla mielestäni ahkeroi
nuorisotyöntekijämme Stepan Petrov.
Hän auttaa pyhäkoulutyössä ja
yrittää kaikin tavoin aktivoida nuorisoa.
Meillä on maanantaisin nuortenillat.
Stepan valmistelee illat ja valitsee teemat.
Joskus hän kutsuu esiintyjiä,
joskus järjestää väittelyitä.
Kerran kuukaudessa on nuorten jumalanpalvelus.
Haluamme auttaa erityisesti niitä,
joilla ei ole aikaisempaa kokemusta liturgiasta.
Nuorten laulujen avulla esittelemme jumalanpalvelusta
jotta kynnys jumalan- palveluksiin olisi matalampi.
Nuorisotyömme kehittyy, suunta on ylöspäin.
Tämä kaikki on kahden nuoren ansiota,
Anjan ja hänen tiiminsa ja Stepanin.
He näkevät vaivaa, että kirkko olisi elävä,
jotta mukana olisi nuoria ja lapsia.
Ja jotta heillä olisi täällä hyvä olla.
Lapsi- ja nuorisotyntekijät ovat kirkossa tärkeitä.
Heidät pitää löytää ja heitä pitää kouluttaa.
Heistä on pidettävä kiinni ―
He ovat arvokas aarre.
Nuorisotyö ei ole helppoa.
Mistä saatte voimaa ja intoa työhön?
Miten lepäätte?
Huomenna, kun menen kotiin, nukun 12 tuntia.
Siitä saan voimia.
Viikon kuluttua tulen pyhäkouluun.
Sieltä saan intoa. Kaikki tapahtuu vähitellen.
Vaikea sanoa. Into tulee prosessin aikana.
Paljon tapahtuu tilanteen mukaan, ohi suunnitelmien.
Se antaa kokemusta yllätyksien varalle.
Toivomme, ettemme tee työtä turhaan.
Ja vaikka väsyisimme, voi työmme ilahduttaa jotakin.
Joku kuunteli pelastuksekseen,
joku oman uskonsa vahvistukseksi.
Tänä yönä me emme nuku.
Lepäämme sitten tämän jälkeen.